บาทเปิด 35.34 บาทต่อดอลล่าร์  อ่อนค่า
เงินบาทเปิดตลาด 35.34 บาทต่อดอลล่าร์  อ่อนค่าต่อเนื่องหลังดอลล์แข็ง รับคาด"ทรัมป์"กระตุ้นศก.ขนานใหญ่
11 พ.ย. 2559

เงินบาทเปิดตลาด 35.34 บาทต่อดอลล่าร์  อ่อนค่าต่อเนื่องหลังดอลล์แข็ง รับคาด"ทรัมป์"กระตุ้นศก.ขนานใหญ่
นักบริหารเงินธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 35.34 บาท/ดอลลาร์ อ่อนค่าจากช่วง ปิดตลาดเย็นวานนี้ที่ระดับ 35.11 บาท/ดอลลาร์ เนื่องจากดอลลาร์ปรับตัวแข็งค่าหลังตลาดมีความเชื่อมั่นว่าประธานาธิบดีสหรัฐฯ คนใหม่จะมีมาตรการกระตุ้นเศรษฐกิจ
"เงินบาทอ่อนค่าตามภูมิภาค ดอลลาร์กลับมาแข็งค่าหลังมีความเชื่อมั่นว่าทรัปม์จะมีนโยบายกระตุ้นเศรษฐกิจสหรัฐฯ ขนานใหญ่ ทำให้นักลงทุน หันมาถือครองดอลลาร์และลงทุนในพันธบัตรสหรัฐฯ กันมากขึ้น" นักบริหารเงิน กล่าว
นักบริหารเงิน ประเมินกรอบการเคลื่อนไหววันนี้ไว้ระหว่าง 35.25-35.40 บาท/ดอลลาร์